ΓΡΑΠΤΗ ΕΡΩΤΗΣΗ E-3973/00

υποβολή: Olivier Dupuis (TDI) προς την Επιτροπή

(20 Δεκεμβρίου 2000)

Θέμα: Τυνησία

Παρά τη νέα και χιλιοστή ανακοίνωση μεταρρυθμίσεων στην οποία προέβη στις 7 Νοεμβρίου παρελθόντος ο Πρόεδρος Ben Ali, η κατάσταση του κράτους δικαίου και των θεμελιωδών ελευθεριών στην Τυνησία δεν έχει σημειώσει καμία βελτίωση. Η κατάσταση πολλών κρατουμένων σε απεργία πείνας εδώ και αρκετές εβδομάδες είναι εξαιρετικά κρίσιμη.

Επιπλέον, η Λίγκα των Δικαιωμάτων του Ανθρώπου της Τυνησίας ετέθηπό δικαστικό έλεγχο από το δικαστή ασφαλιστικών μέτρων κατόπιν προσφυγής επί ακυρώσει των αποτελεσμάτων του τελευταίου συνεδρίου της Λίγκας η οποία κατατέθηκε από 4 μη εκλεγέντεςποψηφίους για την προεδρία της οργάνωσης. Το εν λόγω συνέδριο είχε επικυρώσει μια γραμμή αυτονομίας έναντι των αρχών της Τυνησίας. Η σύγκληση πραγματοποιήθηκε 24 ώρες μετά τις δηλώσεις του νέου Προέδρου της Λίγκας των Δικαιωμάτων του Ανθρώπου της Τυνησίας, δικηγόρου Mohktar Trifi, περί ενορχήστρωσης αυτής της καταγγελίας από τις αρχές της Τυνησίας για τη διάλυση της ένωσης. Η εξέταση της καταγγελίας ορίστηκε για τις 25 Δεκεμβρίου 2000.

Η απουσία αντίδρασης εκ μέρους της Επιτροπής απέναντι σε αυτές τις νέες παραβιάσεις των θεμελιωδών ελευθεριών στην Τυνησία σημαίνει ότι η Επιτροπή θεωρεί το άρθρο 2 της συμφωνίας σύνδεσης ΕΕ-Τυνησίας ως δυνητικό όρο; Δεν εκτιμά η Επιτροπή ότι αυτή η απουσία αντίδρασης από την πλευρά της, σε συνδυασμό με την έγκριση χορήγησης από την ΕΤΕ στην Τυνησία δύο δανείων ύψους 70 εκατ. ευρώ μερικές ώρες μόνο αφού η Λίγκα ετέθηπό δικαστικό έλεγχο, θα εκληφθεί από τους τυνήσιους πολίτες ως εκδήλωση έλλειψης ενδιαφέροντος της Ένωσης για τα θεμελιώδη δικαιώματά τους και ως εν λευκώ εξουσιοδότηση στις αρχές της Τυνησίας για την πολιτική που εφαρμόζουν;

Απάντηση του κ. Patten εξ ονόματος της Επιτροπής

(19 Ιανουαρίου 2001)

Κατά τη σύνοδο ολομέλειας του Ιουνίου 2000 και στο πλαίσιο των συζητήσεων για την Τυνησία, τα Αξιότιμα Μέλη του Κοινοβουλίου έδωσαν την ευκαιρία στην Επιτροπή να παρουσιάσει τη θέση της όσον αφορά την κατάσταση των δικαιωμάτων του ανθρώπου σ'αυτήν τη χώρα. Η Επιτροπή ανέπτυξε έτσι τους λόγους για τους οποίους κρίνει σκόπιμο, σ'αυτό το στάδιο, να προσφύγει στα θετικά μέσα της ευρω-μεσογειακής εταιρικής σχέσης, δηλαδή τον πολιτικό διάλογο και τις κοινοτικές χρηματοδοτήσεις, για να αντιμετωπίσει τις καταγγελίες σχετικά με τα δικαιώματα του ανθρώπου στην Τυνησία.

Μετά τη συζήτηση αυτή, έλαβε χώρα μια σειρά θετικών και αρνητικών γεγονότων. Χωρίς να αναφέρεται σε όλα, η Επιτροπή μπορεί να αναφέρει τη μεταφορά αρμοδιοτήτων διαχείρισης των φυλακών στο πλαίσιο του Υπουργείου Δικαιοσύνης, τη χάρη που δόθηκε σε ορισμένους πολιτικούς κρατούμενους και την άνευ εμποδίων διεξαγωγή των εργασιών της Λίγκας των Δικαιωμάτων του Ανθρώπου της Τυνησίας. Αντίθετα, η Επιτροπή ενημερώθηκε σχετικά τις απεργίες πείνας των πολιτικών κρατουμένων, τη νομική αμφισβήτηση της εκλογής της νέας διεύθυνσης της Λίγκας των Δικαιωμάτων του Ανθρώπου της Τυνησίας ή τις διώξεις κατά των κ. Marzouki και Hosni. Αυτά τα γεγονότα δείχνουν σε ποιο βαθμό είναι ακόμη ευαίσθητη η μετάβαση της Τυνησίας προς τη δημοκρατία και το σεβασμό των δικαιωμάτων του ανθρώπου.

Σχετικά με τον τρόπο που μπορεί να αντιμετωπίσει η Ένωση αυτήν την κατάσταση, η Επιτροπή είναι πεπεισμένη ότι η Ένωση πρέπει, σ'αυτό το στάδιο, να χρησιμοποιήσει τα θετικά μέσα της εταιρικής σχέσης για να στηρίξει όλους εκείνους που εργάζονται για τη βελτίωση της κατάστασης των δικαιωμάτων του ανθρώπου στην Τυνησία. Οι επικεφαλής των αποστολών των κρατών μελών και της Επιτροπής στην Τύνιδα παρακολουθούν με προσοχή τις δίκες που βρίσκονται εν εξελίξει και πολλαπλασιάζουν τις επαφές με τις αρχές τις Τυνησίας για να προωθήσουν την άποψη της Ένωσης και, έτσι, να εμβαθύνουν τον πολιτικό διάλογο με αυτήν τη χώρα. Στο χρηματοδοτικό επίπεδο, η Επιτροπή καταβάλλει επίσης μεγαλύτερες προσπάθειες για να εγκριθούν γρήγορα τα δύο προγράμματα που αναγγέλθηκαν και πουποστηρίζουν τους δημοσιογράφους και τις μη κυβερνητικές οργανώσεις.

Τέλος, θα ήταν άδικο το να μην αναφερθεί ο πρωταρχικός ρόλος που παίζει το Κοινοβούλιο το οποίο, με τις επισκέψεις των κοινοβουλευτικών και τις δημόσιες συζητήσεις, συμβάλλει στη συνειδητοποίηση και στην εντατικοποίηση του διαλόγου γύρω από αυτά τα θέματα, πράγμα που θα οδηγήσει, μακροπρόθεσμα, στην προσέγγιση των θέσεων με την Τυνησία.